ด็อยท์เชิสมูเซอุม

ด็อยท์เชิสมูเซอุม (Deutsches Museum – พิพิธภัณฑ์เยอรมัน) มีชื่อเต็มว่า พิพิธภัณฑ์เยอรมันแห่งผลงานชิ้นเอกทางวิทยาศาสตร์และเทคโนโลยี (Deutsches Museum von Meisterwerken der Naturwissenschaft und Technik) ตั้งอยู่ในเมืองมิวนิก ประเทศเยอรมนี เป็นพิพิธภัณฑ์วิทยาศาสตร์และเทคโนโลยีที่ถือว่าใหญ่ที่สุดในโลก ด้วยมีวัตถุจัดแสดงกว่า 28,000 ชิ้น ในสาขาต่าง ๆ ของวิทยาศาสตร์และเทคโนโลยีกว่า 50 สาขา มีจำนวนผู้เข้าเยี่ยมชมเฉลี่ย 1.5 ล้านครั้งต่อปี
พิพิธภัณฑ์เยอรมันแห่งนี้ก่อตั้งโดยสมาคมวิศวกรรมแห่งเยอรมนี (VDI) เมื่อวันที่ 28 มิถุนายน ค.ศ. 1903 (พ.ศ. 2446) ริเริ่มโดยออสการ์ ฟอน มิลเลอร์ ปัจจุบันมีฐานะเป็นองค์กรมหาชน และเป็นสมาชิกแห่งสมาคมไลบ์นิทซ์ (Leibniz-Gemeinschaft) ในฐานะศูนย์วิจัย

**มูเซอุมอินเซิล**
ภาพถ่ายทางอากาศแสดงมูเซอุมอินเซิล ที่ตั้งของด็อยท์เชิสมูเซอุม
อาคารหลักของพิพิธภัณฑ์เยอรมันตั้งอยู่บน "มูเซอุมอินเซิล" (Museuminsel – เกาะพิพิธภัณฑ์) ซึ่งเป็นเกาะขนาดเล็กกลางแม่น้ำอีซาร์ แม่น้ำสายหลักที่ไหลผ่านกลางเมืองมิวนิก เมื่อครั้งก่อนเกาะแห่งนี้ไม่เคยมีสิ่งปลูกสร้างตั้งอยู่เลยเนื่องจากมีน้ำท่วมตามฤดูกาล จนถึง ค.ศ. 1772 เมื่อมีการสร้างเขื่อนซึลเวนชไตน์ขึ้นบริเวณต้นแม่น้ำอีซาร์เพื่อป้องกันน้ำท่วม พื้นที่เกาะก็มีการปลูกสร้างค่ายทหารอีซาร์ขึ้น อย่างไรก็ตามได้เกิดน้ำท่วมอีกครั้งในปี ค.ศ. 1899 จึงก่อสร้างอาคารขึ้นใหม่ในลักษณะป้องกันน้ำท่วมได้ ในปี ค.ศ. 1903 สภาเทศบาลเมืองประกาศว่าจะมอบเกาะให้เป็นที่ตั้งด็อยท์เชิสมูเซอุมที่จะสร้างขึ้นใหม่ อนึ่งเดิมเกาะแห่งนี้มีชื่อว่า "โคห์เลินอินเซิล" (Kohleninsel – เกาะถ่าน) ภายหลังจึงเปลี่ยนชื่อเป็น มูเซอุมอินเซิล

**ประวัติ**
ไฟล์:BASA-237K-1-351-128-Deutsches Museum.jpg|thumb|ด็อยท์เชิสมูเซอุม เมื่อราวคริสต์ทศวรรษ 1930- ค.ศ. 1903 ก่อตั้งพิพิธภัณฑ์- ค.ศ. 1906 เปิดส่วนจัดแสดงชั่วคราวในพื้นที่พิพิธภัณฑ์แห่งชาติเดิมบนถนนมักซีมีเลียน- ค.ศ. 1909 เปิดส่วนจัดแสดงเพิ่มเติมในพื้นที่ค่ายทหารเดิมบนเกาะกลางแม่น้ำอีซาร์ (ถนนเอร์ฮาร์ดท์)- ค.ศ. 1911 งานฉลองขึ้นยอดอาคารจัดแสดง- ค.ศ. 1925 เปิด “ด็อยท์เชิสมูเซอุม” ในอาคารใหม่บนเกาะกลางแม่น้ำอีซาร์ และให้ชื่อเกาะว่า “เกาะพิพิธภัณฑ์”- ค.ศ. 1928 วางศิลาฤกษ์อาคารหอสมุดและโถงกลาง- ค.ศ. 1930 งานฉลองขึ้นยอดอาคารหอสมุดและโถงกลาง- ค.ศ. 1932 เปิดหอสมุด- ค.ศ. 1935 เปิดศูนย์คองเกรส (Kongresssaal)- ค.ศ. 1944 อาคารพิพิธภัณฑ์ถูกทำลายไปกว่าร้อยละ 80 ในระหว่างสงครามโลกครั้งที่สอง- ค.ศ. 1948 ฟื้นฟูและเปิดใช้งานพิพิธภัณฑ์อีกครั้ง- ค.ศ. 1983 ส่วนจัดแสดงเครื่องกลและสมุทรศาสตร์ถูกไฟไหม้ทำลาย- ค.ศ. 1984 เปิดส่วนจัดแสดงการบินและอวกาศ และปิดส่วนจัดแสดงบางส่วนชั่วคราวเนื่องจากเหตุลูกเห็บตกครั้งใหญ่ในมิวนิก- ค.ศ. 1992 เปิด "พิพิธภัณฑ์การบินชไลส์ไฮม์" (Flugwerft Schleißheim) ในพื้นที่สนามบินโอเบอร์ชไลส์ไฮม์เดิม- ค.ศ. 1995 เปิดสาขาของด็อยท์เชิสมูเซอุม ในเมืองบอนน์- ค.ศ. 2003 เปิด "ศูนย์จัดแสดงการคมนาคม" (Verkehrszentrum) ในเมืองมิวนิก- ค.ศ. 2006 เปิดโถงแห่งที่หนึ่งและสองของศูนย์จัดแสดงการคมนาคม ตั้งที่ถนนเทเรเซียนเฮอเฮ- ตุลาคม ค.ศ. 2015 เริ่มโครงการปรับปรุงใหม่ครั้งใหญ่ตอนที่หนึ่ง ซึ่งจะมีไปถึง ค.ศ. 2025 มีการปิดส่วนจัดแสดงหลายส่วน

**พื้นที่ส่วนจัดแสดงถาวรในปัจจุบัน**
ไฟล์:Nuclear Fission Experimental Apparatus 1938 - Deutsches Museum - Munich.jpg|thumb|อุปกรณ์ทดลองของอ็อทโท ฮานและฟริทซ์ ชทราสมัน ที่นำไปสู่การค้นพบนิวเคลียร์ฟิชชันในปี ค.ศ. 1938
ไฟล์:U1-Gesamtansicht vom Heck her.JPG|thumb|ภายในเรือดำน้ำ U 1 จากสมัยกองทัพเรือจักรวรรดิเยอรมัน
เครื่องบินพาณิชย์ ยุงเกอร์ส (Junkers) F13- การบินและอวกาศ- เกษตรกรรม- ถ้ำอัลตามิราจำลองจากสเปน แสดงภาพเขียนสมัยก่อนประวัติศาสตร์- วิทยุสมัครเล่น- วิทยาศาสตร์การบิน- ดาราศาสตร์- การก่อสร้างสะพาน- เซรามิก- เคมี- การวัดเวลา- คอมพิวเตอร์- การประมวลภาพดิจิทัล- พลังไฟฟ้า- เทคโนโลยีทางพลังงาน- สิ่งแวดล้อม- ภูมิมาตรศาสตร์- แก้ว- ประวัติด็อยท์เชิสมูเซอุม- วิศวกรรมชลศาสตร์- ส่วนประกอบเครื่องจักร- เครื่องมือเครื่องจักร- การนำทางเดินเรือ- ผลงานชิ้นเอก- การเหมืองแร่- โลหะวิทยา- ไมโครอิเล็กทรอนิกส์- แร่ น้ำมัน และก๊าซธรรมชาติ- เพลง- กระดาษ- เภสัชกรรม- ฟิสิกส์- จักรกลให้พลัง- การพิมพ์- อุปกรณ์วิทยาศาสตร์- ของเล่นทางเทคนิค- โทรคมนาคม- เทคโนโลยีสิ่งทอ- การก่อสร้างอุโมงค์- น้ำหนักและการวัด

**อ้างอิง**

**แหล่งข้อมูลอื่น**
  Deutsches Museum -  Deutsches Museum Flugwerft Schleißheim date=2015-04-28  -  Deutsches Museum Transport Centre -  Deutsches Museum ในบอนน์ 
หมวดหมู่:พิพิธภัณฑ์ในประเทศเยอรมนี
หมวดหมู่:พิพิธภัณฑ์วิทยาศาสตร์
หมวดหมู่:พิพิธภัณฑ์การบินและอวกาศในประเทศเยอรมนี
หมวดหมู่:สิ่งก่อสร้างในมิวนิก